# KÖZPONTI STATISZTIKAI HIVATAL ÉS

**AZ ÖNÁLLÓ POLGÁRMESTERI HIVATAL/ KÖZÖS ÖNKORMÁNYZATI HIVATAL ADATKEZELÉSI TÁJÉKOZTATÓJA**

A 2022. ÉVI NÉPSZÁMLÁLÁS

# FELÜLVIZSGÁLÓI, SZÁMLÁLÓBIZTOSAI RÉSZÉRE

Az Európai Parlament és a Tanács (EU) 2016/679 számú rendeletének (általános adatvédelmi rendelet, a továbbiakban: GDPR) 12. cikkében előírt átláthatóság elvének eleget téve a Központi Statisztikai Hivatal (a továbbiakban: KSH) és a **Kondorosi Közös Önkormányzati Hivatal** az alábbi tájékoztatást adja közre a 2022. évi Népszámlálás **felülvizsgálói és számlálóbiztosi** feladataira **jelentkező természetes személyek** részére. E dokumentum célja, hogy egyértelműen és részletesen tájékoztassa Önöket, mint érintett természetes személyeket az adataik kezelésével kapcsolatos minden tényről.

Az Adatkezelők (*közös* illetve *önálló* adatkezelői minősége az egyes adatkezeléseknél jelölve):

Adatkezelő neve: **Központi Statisztikai Hivatal**

Adatkezelő elérhetősége: **1024 Budapest Keleti Károly u. 5-7.**

**(+36-1) 345-6789,** [**www.ksh.hu**](http://www.ksh.hu/)

Adatkezelő neve: **Kondorosi Közös Önkormányzati Hivatal**

Adatkezelő elérhetősége: **5553 Kondoros, Hősök tere 4-5, 06/66-589-300,** **polhi@kondoros.hu****, kondoros.hu**

Tartalom

1. [Jelentkezés számlálóbiztosi, felülvizsgálói feladatokra . - 2 -](#_bookmark0)
2. [Megbízási szerződések .................................................................................... - 2 -](#_bookmark1)
3. [Feladatellátás ................................................................................................... - 3 -](#_bookmark2)
4. [Helymeghatározási adatok kezelése ................................................................ - 4 -](#_bookmark3)
5. [Call Center adatkezelése.................................................................................. - 5 -](#_bookmark4)
6. [Az érintettek jogai és jogorvoslati lehetőségei .................................................. - 6 -](#_bookmark5)
	1. [Az érintettek jogai ...................................................................................... - 6 -](#_bookmark6)
	2. [Jogorvoslat ................................................................................................ - 6 -](#_bookmark7)
7. Jelentkezés számlálóbiztosi, felülvizsgálói feladatokra

**A Kondorosi Közös Önkormányzati Hivatalnál** lehet jelentkezni felülvizsgálói, számlálóbiztosi feladatok ellátására.

1. Az adatkezelés jogszabályi alapja és célja: a GDPR 6. cikk (1) bekezdés a) pontja, vagyis az **érintett hozzájárulása**. Az adatok kezelésének célja a **kiválasztás** a felülvizsgálói, számlálóbiztosi feladatokra, és a **kapcsolatfelvétel**.
2. Az adatkezelésre jogosultak köre: *Közös* adatkezelők: a **KSH** tisztviselői és a Kondorosi Közös Önkormányzati Hivatal alkalmazottai beosztási okiratuknak megfelelően. A Kondorosi Közös Önkormányzati Hivatal jegyzője a KSH Menedzser alkalmazásba tölti fel a felülvizsgáló, számlálóbiztos személyes adatait (név, elérhetőség).
3. Az érintettek és a kezelt adatok köre: az érintettek a Népszámlálás felülvizsgálói, számlálóbiztosi feladatok ellátásra **jelentkezők**. A kezelt adatok a **jelentkezési lap adatai**: a jelentkező által megadott név, születési év, lakcím, levelezési cím, telefonszám, e-mail cím, iskolai végzettség (alap-

, közép-, felsőfok), gazdasági aktivitás (teljes munkaidős, részmunkaidős, munkanélküli, egyéb), büntetlen előéletről való nyilatkozat.

1. Az adatkezelés időtartama: A felülvizsgálói, számlálóbiztosi feladatokra jelentkezők személyes adatai megőrzésének ideje megegyezik az Adatkezelő pályázati eljárás során alkalmazott megőrzési idővel.
2. Megbízási szerződések

A helyi népszámlálási felelős (jegyző) szerződik a felülvizsgálókkal, számlálóbiztosokkal.

1. Az adatkezelés jogszabályi alapja és célja: a GDPR 6. cikk (1) bekezdés b) pontja, vagyis olyan **szerződés teljesítésé**hez szükséges, amelyben az érintett az egyik fél. Célja a szerződés teljesítése, **ellenőrzése**, **elszámolás**.
2. Az adatkezelésre jogosultak köre: *Önálló* adatkezelő: a megbízási szerződésekhez szükséges személyes adatokat a Kondorosi Közös Önkormányzati Hivatal alkalmazottai beosztási okiratuknak megfelelően kezelik.
3. Az érintettek és a kezelt adatok köre: a Kondorosi Közös Önkormányzati Hivatallal szerződéses kapcsolatban álló **felülvizsgálók, számlálóbiztosok**. A kezelt adatok a szerződésben szereplő személyes adatok: **név, születési név, születési hely és idő, anyja neve, lakcím, TAJ, adóazonosító jel, bankszámlaszám, e-mail címe és telefonszáma**. Pénzügyi és jogi ellenjegyzők személyes adatai: név, illetve jogi ellenjegyzők esetén: KASZ szám.
4. Az adatkezelés időtartama: a szerződések megőrzésének ideje megegyezik az Adatkezelő szerződéskötések során alkalmazott megőrzési idővel.
5. Adattovábbítás: az ellenőrzésre jogosult Állami Számvevőszék és Kormányzati Ellenőrzési Hivatal részére.
6. Feladatellátás

Az Adatgyűjtő Rendszer Körzet hozzárendelő-, E-learning-, Menedzser- és Kérdőív kitöltő alkalmazásaiban kerül sor személyes adatok kezelésére.

1. Az adatkezelés jogszabályi alapja és célja: az adatkezelés jogalapja a GDPR

6. cikk (1) bekezdés e) pontja, vagyis az adatkezelés törvényben (*a hivatalos statisztikáról szóló* 2016. évi CLV. törvény 8. § (2) d) pontja, valamint *a 2021. évi népszámlálásról szóló* 2018. évi CI. törvény) rögzített **közérdekű feladat végrehajtásá**hoz szükséges. Célja: az adatgyűjtés **szervezése, koordinálása, nyomon követése**.

1. Az adatkezelésre jogosultak köre: *Közös* adatkezelők: a **KSH** megyei, fővárosi népszámlálási felelős, KSH népszámlálási területfelelős és a Kondorosi Közös Önkormányzati Hivatal jegyzője.
2. Adatfeldolgozó: A **Körzet hozzárendelő alkalmazás** adatfeldolgozója: GDi Magyarország Kft. Cégjegyzékszám: 01 09 063008 Székhely: 1134 Budapest, Váci út 33. 9. em. honlap: [http://www.gdihu.hu](http://www.gdihu.hu/)
3. Az érintettek és a kezelt adatok köre: A Kondorosi Közös Önkormányzati Hivatallal szerződéses kapcsolatban álló **számlálóbiztosok**.

A **Körzet hozzárendelő alkalmazás** célja a körzetek számlálóbiztosokhoz rendelése. Az alkalmazás a résztvevők következő személyes adatait kezeli: családi és utónév, valamint a számlálóbiztos azonosító kódja. Az alkalmazásban a résztvevő a hozzá tartozó körzeteket és szervezeti hierarchia szerint alatta lévő szereplőket látja.

Az **E-learning alkalmazás** célja a számlálóbiztosok és felülvizsgálók előzetes felkészítése, a szerepkörökhöz szükséges kompetenciák biztosítása. Számlálóbiztosi és felülvizsgálói szerepkörökben történő munkavégzésre csak az E-learning oktatás sikeres elvégzését követően lesz lehetőség. Az alkalmazás a résztvevők alábbi személyes adatait kezeli: családi és utónév, elérhetőségi adatok (telefonszám, email cím). Az E-learning alkalmazást a számlálóbiztosok és a felülvizsgálók használják a szükséges kompetenciák megszerzésére, valamint a hierarchia szerint felettük lévők ugyanezen kompetenciák ellenőrzésére. Az alkalmazásban a résztvevő a szervezeti hierarchia szerint alatta lévő szereplőket látja.

A **Menedzser alkalmazás** célja az adatgyűjtési folyamat monitorozása, valamint a résztvevők alábbi személyes adatainak nyilvántartása: családi és utónév, lakcím, elérhetőségi adatok (telefonszám, email cím), valamint az összeíró eszköz (tablet) kódja. A Menedzser alkalmazást a végrehajtás szereplői használják, a szerepköröknek és szervezeti hierarchiának megfelelő jogosultságuk szerint. Az alkalmazásban a résztvevő a szervezeti hierarchia szerint alatta lévőket látja

a) Az adatkezelés időtartama: a statisztikai adatfeldolgozás időtartama.

1. Helymeghatározási adatok kezelése

A **Kérdőívkitöltő alkalmazás** a munkavégzéssel összefüggésben a kérdőívkitöltés közben rögzíti és továbbítja a helymeghatározási adatokat (GPS koordinátákat) a KSH szervereire.

1. Az adatkezelés jogszabályi alapja és célja: az adatkezelés jogalapja a GDPR

6. cikk (1) bekezdés e) pontja, vagyis az adatkezelés törvényben (*a hivatalos statisztikáról szóló* 2016. évi CLV. törvény 8. § (2) d) pontja, valamint *a 2021. évi népszámlálásról szóló* 2018. évi CI. törvény) rögzített **közérdekű feladat végrehajtásá**hoz szükséges. Célja: az összeírás során a számlálóbiztos **helyszíni jelenlétének ellenőrzése**.

1. Az adatkezelésre jogosultak köre: *Önálló* adatkezelő: KSH.
2. Az érintettek és a kezelt adatok köre: a Kondorosi Közös Önkormányzati Hivatallal szerződéses kapcsolatban álló **számlálóbiztosok**. A kezelt adatok: a számlálóbiztosok részére átadott összeíró eszközök (tabletek) **GPS koordinátáit** (helymeghatározási adatokat), amelyet az Adatgyűjtő Rendszer kérdőív kitöltő alkalmazása a munkavégzéssel összefüggésben a kérdőívkitöltés közben rögzíti és továbbít a KSH szervereire.
3. Az adatkezelés időtartama: a statisztikai adatfeldolgozás időtartama, amely idő alatt a KSH az ellenőrzéseket elvégzi.
4. Call Center adatkezelése

A KSH a Népszámlálás során Call center szolgáltatást vesz igénybe.

1. Az adatkezelés jogszabályi alapja és célja:
* számlálóbiztos neve és egyedi azonosítója esetén: a GDPR 6. cikk (1) bekezdés b) pontja, vagyis olyan **szerződés teljesítésé**hez szükséges, amelyben az érintett az egyik fél.
* a számlálóbiztos e-mail címe és telefonszáma esetén: a GDPR 6. cikk

(1) bekezdés a) pontja, vagyis az **érintett hozzájárulása**

Célja a szerződésben rögzített **feladatellátás megvalósítása**, segítése, kapcsolatfelvétel, kapcsolattartás az adatszolgáltatókkal.

1. Az adatkezelésre jogosultak köre: *Önálló* adatkezelő: KSH.
2. Adatfeldolgozó: a KSH által közbeszerzési eljárás keretében kiválasztott cég.
3. Az érintettek és a kezelt adatok köre: a Kondorosi Közös Önkormányzati Hivatallal szerződéses kapcsolatban álló **számlálóbiztosok**. A kezelt adatok: **név, egyedi azonosító kód**, hozzájárulás esetén **e-mail cím, telefonszám**.
4. Az adatkezelés időtartama: a Call center működésének időtartama.
5. Adattovábbítás: A KSH továbbítja a Call center részére a számlálóbiztosok nevét, egyedi azonosító kódját, valamint a számlálóbiztos hozzájárulása esetén elérhetőségét (e-mail címét, telefonszámát). A Call Center munkatársai az adatszolgáltató kérésére megadja a számlálóbiztos nevét és - ha ahhoz a számlálóbiztos hozzájárult - elérhetőségét az adatszolgáltató részére.
6. Az érintettek jogai és jogorvoslati lehetőségei
	1. Az érintettek jogai Az érintett kérelmezheti:
7. tájékoztatását a rá vonatkozó személyes adatok kezeléséről;
8. személyes adataihoz való hozzáférést (elektronikus úton, vagy másolat útján);
9. pontatlan személyes adatainak helyesbítését, hiányos személyes adatainak kiegészítését;
10. személyes adatainak törlését, kezelésének korlátozását, ha az ahhoz szükséges feltételek fennállnak;
11. továbbá tiltakozhat a személyes adatainak kezelése ellen.
	1. Jogorvoslat

Az érintett a jogainak megsértése esetén

1. **Kondorosi Közös Önkormányzati Hivatal** adatvédelmi tisztviselőjéhez (HANGANOV Kft, e-mail cím: dpo@hanganov.hu )
2. a KSH adatvédelmi tisztviselőjéhez (dr. Regős Eszter, [Eszter.Regos@ksh.hu](file://localhost/C%3A/Users/ll06036/AppData/Roaming/Microsoft/Word/Eszter.Regos%40ksh.hu)

+36 1 345-6419, vagy

1. bírósághoz fordulhat (Fővárosi Törvényszék, 1055 Budapest, Markó u. 27. <http://fovarositorvenyszek.birosag.hu/>);
2. valamint vizsgálatot kezdeményezhet a Nemzeti Adatvédelmi és Információszabadság Hatóságnál (NAIH, 1055 Budapest, Falk Miksa u. 9-11., [ugyfelszolgalat@naih.hu](file://localhost/C%3A/Users/ll06036/AppData/Roaming/Microsoft/Word/ugyfelszolgalat%40naih.hu)), illetve bármely tagállami nemzeti adatvédelmi hatóságnál.